Diari Oficial de la Generalitat Valenciana


Sumari del DOGV 1510, del 25-03-1991 (1991/820663)

DECRET 38/1991, de 4 de març, del Consell de la Generalitat Valenciana, pel qual s'accepta la cessió, a títol gratuït, de l'ús d'uns terrenys de 5.000 m2, situats en la partida Pino Blay i Barranco Silleta de Cheste, per a la construcció d'una Residència de Tercera Edat, realitzada per l'Ajuntament de Cheste.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/04/38/dof/vci/html**

### Dades del document

Número de DOGV
:   1510

Data del DOGV
:   25-03-1991

Secció del DOGV
:   DISPOSICIONS GENERALS

Número del document
:   1991/820663


Data del document
:   04-03-1991

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Decret 38/1991, de 4 de març, del Consell de la Generalitat Valenciana, pel qual s'accepta la cessió, a títol gratuït, de l'ús d'uns terrenys de 5.000 m2, situats en la partida "Pino Blay" i "Barranco Silleta" de Cheste, per a la construcció d'una Residència de Tercera Edat, realitzada per l'Ajuntament de Cheste.  
L'Ajuntament de Cheste, en sessió plenària de data 20 de novembre de 1990, acordà la cessió d'ús, a títol gratuït, a la Generalitat Valenciana d'uns terreny situats en la partida Pino Blay i Barranco Silleta de Cheste, dels quals és propietari l?esmentat Ajuntament.  
Aquesta cessió es realitza amb el fi determinant de construir-hi una Residència de Tercera Edat.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta de l?ús dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell de la Generalitat Valenciana l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 4 de març de 1991,  
DECRETE:  
Article primer  
Acceptar la cessió de l?ús, a títol gratuït, realitzada per l'Ajuntament de Cheste, dels terrenys situats en la partida Pino Blay i Barranco Silleta de Cheste que ocupen una superfície de 5.000 m2, constituïts per:  
Parcel·la 1: parcel·la de dos mil quatre metres amb vuitanta-nou decímetres quadrats de terra de secà campa en el terme de Cheste, partida Pino Blay i Barranco Silleta. Confronta: nord, amb una altra parcel·la de la mateixa procedència; sud, carrer i placa; est, carretera; i oest, una altra parcel·la de la mateixa procedència. Aquesta parcel·la és travessada de nord a sud, en part, per la sèquia de reg de Plan Campillo.  
- Figura inscrita en el Registre de la Propietat de Cheste en el foli 35 del tom 514, finca número 20.818.  
Parcel·la 2: parcel·la de dos mil metres i quaranta-tres decímetres quadrats de terra de secà campa en el terme de Cheste, partida Pino Blay i Barranco Silleta. Confronta: nord, camí, sud, parcel·la 1, de l'Ajuntament; est, carretera; i oest, parcel·la 4 de José Mas Redondo. Pels límits nord i est passa la sèquia de reg de Plan Campillo.  
Figura inscrita en el Registre de la Propietat de Cheste en el foli 36 del tom 514, finca número 20.819.  
Aquestes parcel·les s'agrupen perquè en el futur constituesquen una finca única i independent que forme la següent:  
Finca de 5.000 m2. (segons Registre 4.005'32 m2.) situada en la partida Pino Blay i Barranco Silleta, confronta:  
Al nord, amb camí Pino Blay.  
A l?est, amb camí Pajarico Aliaga.  
A l?oest i al sud, amb la parcel·la que se segrega.  
Article segon  
Aquesta cessió gratuïta de l?ús dels terrenys esmentats comporta el compromís per part de la Generalitat Valenciana de construir-hi una Residència de Tercera Edat i per part de l'Ajuntament de Cheste de realitzar el clavegueram des de l?àrea urbana fins la parcel·la objecte de cessió i a desviar la sèquia que la puga afectar.  
Article tercer  
Els drets derivats de la cessió d'ús de l?immoble hauran d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 4 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI